Source: http://hir3.hu/temak/auto-motor/regisztracios_ado-2500.htm
Timestamp: 2019-08-24 09:59:27+00:00

Document:
auto-motor - regisztracios ado-2500 - hir3.hu
Női kézilabda NB I: a Győr nyerte a rangadót
A vendég Győri Audi ETO KC nagy csatában nyert a Dunaferr otthonában a női kézilabda NB I szerdai rangadóján, és így megerősítette vezető helyét a tabella élén. Eredmény: Dunaferr - Győri Audi ETO KC 29-34 (16-18). Mivel a női NB I-ben ebben a szezonban nem rendeznek rájátszást - lévén, március végén olimpiai selejtező vár a válogatottra -, így különösen nagy volt a tétje a mostani összecsapásnak. Mivel a Győr már kétszer megverte legnagyobb riválisát, és továbbra is százszázalékos, szinte biztos, hogy megnyeri a bajnokságot, noha még kilenc forduló hátra van a szezonból. Az élcsoport állása: 1. Győr 26 pont/13 mérkőzés, 2. Dunaferr 22/13, 3. Budapest Bank-FTC 18/12.
2008.01.30. 19:48
Sarkozy és Bruni kártérítést követel a Ryanairtől
Nicolas Sarkozy francia köztársasági elnök egy eurónyi, kedvese, Carla Bruni viszont 500 ezer eurónyi kártérítést követel a Ryanair ír légitársaságtól egy párizsi napilapban megjelent hirdetés miatt. Sarkozyék szerdán nyújtották be keresetüket a fapados légitársaság ellen imázshoz való jogaik megsértése címén - jelentette be a pár ügyvédje. A Le Parisien című napilapban megjelent reklámban, amellyel a Ryanair olcsó jegyárakat hirdet, a francia államfő látható kedvesével, utóbbinak a reklámszakember a következő mondatot adja a szájába: "A Ryanairrel az egész családom eljöhet az esküvőmre".
2008.01.30. 19:32
Gyurcsány Ferenc Varsóba utazik csütörtökön
Gyurcsány Ferenc miniszterelnök csütörtökön rövid, nem hivatalos látogatást tesz Varsóban, ahol Donald Tusk lengyel miniszterelnökkel találkozik - tudta meg az MTI szerdán. A kormányszóvivői iroda az MTI-vel annyit közölt: a két kormányfő bilaterális, regionális és európai integrációs kérdésekről tárgyal.
2008.01.30. 19:28
Vízilabda Eb: nehéz csoportba kerültek a férfiak
A magyar férfi válogatott Spanyolország, Horvátország, Szlovákia, Görögország és Montenegró, míg a női együttes Olaszország, Görögország és Franciaország nemzeti csapataival került egy csoportba az idei malagai vízilabda Európa-bajnokságon. A július 4. és 13. közötti spanyolországi kontinensviadal sorsolását szerda este rendezték Madridban, s a végeredményt Szakadáti László, az európai szövetség, a LEN magyar igazgatója ismertette az MTI-vel. Az olimpiai bajnoki címvédő, világbajnoki ezüstérmes férficsapat kétségtelenül az erősebbik hatosba került.
2008.01.30. 19:00
Kényszerleszállást hajtott végre Írországban az Air Canada légitársaság Torontóból Londonba tartó repülőgépe, miután az első tisztnek - az utasok beszámolói szerint - "mentális problémái" támadtak; egyebek mellett azt ordibálta, hogy Istennel van beszélnivalója. A The Irish Independent című ír napilap szerdai beszámolója szerint a londoni Heathrow repülőtérre tartó Boeing 767-es, 180 utassal a fedélzetén, Shannon repülőterén szakította meg útját, miután a másodpilóta "megbetegedett". A lap által idézett utasok szerint ennek ijesztő tünetei voltak: az első tiszt üvöltözött, miközben a személyzet többi tagja kirángatta a pilótafülkéből, és végül olyan állapotba került, hogy kezét-lábát összekötözve, fizikai erőszakkal a gép padlójára kellett fektetni.
2008.01.30. 18:36
Orbán Viktor február 13-án tartja országértékelőjét
Orbán Viktor, a Fidesz elnöke február 13-án tartja szokásos országértékelő beszédét - mondta Szijjártó Péter, a párt szóvivője szerdán az MTI-nek. A legnagyobb ellenzéki párt vezetője idén tartja tizedik országértékelését, hiszen 1999 óta minden év elején beszédet mond az elmúlt időszak eseményeiről a Magyar Polgári Együttműködés Egyesület felkérésére. Szijjártó Péter Fidesz-szóvivő a két hét múlva szerdán esedékes országértékelő helyszínéről még nem tudott felvilágosítást adni. Az MTI korábban már írt arról, hogy Orbán Viktor várhatóan csak a február 11-ei első tavaszi parlamenti ülésnap után tart évértékelőt.
2008.01.30. 18:15
Fed Kupa: Szávay villámgyőzelme, magyar siker
Szávay Ágnes két gyors játszmában, 54 perc alatt nyert Karina Ildor Jacobsgaard ellen és ezzel a magyar női tenisz Fed Kupa-válogatott 2-0-ás, behozhatatlan előnyre tett szert Dánia ellen az Euro-Afrikai Zóna I. csoportjának nyitó napján, a budapesti Syma Sport- és Rendezvényközpontban. A világranglistán 21. magyar teniszező az első szettben szinte lélegzethez sem engedte jutni jóval alacsonyabban rangsorolt riválisát, s a másodikban ugyan kissé kiengedett, de ezzel együtt egy pillanatig sem forgott veszélyben a győzelme. A párharc utolsó, párosmeccse így már csupán a magyar csapat sikerének mértékéről dönt majd.
2008.01.30. 17:54
Göncz Kinga: Magyarország érdekelt az iraki helyzet rendezésében
Magyarország érdekelt az iraki helyzet rendezésében, az ország több részre szakadása súlyosan érintené a régió egészének stabilitását, és a nemzetközi terrorizmus további térnyeréséhez vezetne. Ezt Göncz Kinga külügyminiszter mondta szerdán Budapesten a Labíd M. Abbávi iraki külügyi államtitkárral folytatott megbeszélésén. Irak sikeres demokratizálása kedvező folyamatokat indítana be az egész térségben - idézte Göncz Kinga szavait a külügyi szóvivő. Szelestey Lajos kiemelte: a találkozón Labíd M. Abbávi méltatta a kétoldalú együttműködés hagyományait és köszönetet mondott azért a támogatásért, amelyet a magyar fél az iraki rendezéshez eddig nyújtott, illetve nyújt a NATO kötelékén belül.
2008.01.30. 17:47
Koszovó tíz napon belül kikiálthatja függetlenségét
Koszovó a szerbiai elnökválasztás második fordulója utáni hét végén ki fogja kiáltani függetlenségét a Nyugat támogatásával, ha a nacionalista jelölt nyeri meg a vasárnapi szavazást - közölték politikai források Pristinában. "Ha (Tomislav) Nikolic győz, akkor (február) 9-én vagy 10-én" (nyilvánítják ki a függetlenséget) - mondta egy magas rangú forrás neve elhallgatását kérve. Egy másik forrás pedig megerősítette, ha Boris Tadic, a mostani Nyugat-barát elnök kerekedik felül a késhegyig menő küzdelemben, akkor a szakadár dél-szerbiai tartomány albán lakossága valószínűleg még legalább egy hetet vár és legkorábban február 17-én nyilvánítja ki Koszovó önállóságát. A nyugati nagyhatalmak "februárt erőltetik".
Felborult egy csónak Ráckevénél, három halott
Három fiatalember meghalt, amikor négy társukkal szerda délután a Kis-Dunán egy csónakkal felborultak a Pest megyei Ráckevénél. Hármukat kimentették, egy másik férfit még búvárok keresnek. Az áldozatok azonosítása még tart. A Ráckevei Kis-Duna-ágban eltűntek között - a távirati iroda információi szerint - feltehetőleg román állampolgárok is vannak. A három fiatalembert egy helyi lakos egy másik csónakkal mentette ki. A vízi baleset helyszínéhez közeli partra öt gépjárművel húsz tűzoltó vonult ki.
Julie Christie titokban férjhez ment
Lapbeszámolók szerint titokban férjhez ment Julie Christie, az Egyre távolabb című film Oscar-díjra jelölt színésznője. A Daily Mail értesülései szerint a 66 éves angol színészlegenda két hónapja Indiában fogadott örök hűséget élettársának, az újságíró Duncan Campbellnek, akivel 28 éve él együtt. A pár családja csak a szertartás után értesült a házasságkötésről - nyilatkozta a napilapnak a színésznő fivére, Clive. Julie Christie korábban elutasította a házasság gondolatát. A színésznő az Egyre távolabb című filmben egy Alzheimer-kórban szenvedő nőt formál meg, alakítását már Golden Globe-díjjal ismerték el.
2008.01.30. 17:10
Kinyíltak az első virágok az Állatkertben
Szirmot bontott a téltemető, a hóvirág és a hanga is a Fővárosi Állat- és Növénykert védett parkjában. A Magyarországon legkorábban nyíló vadvirágok idén ugyan nem olyan korán kezdtek el virágozni, mint a tavalyi, rendkívül enyhe télen, amikor már január második hetében szirmot bontottak, de még mindig hamarabb, mint általában a korábbi években. A téltemető és a hóvirág nem véletlenül kapta nevét, hiszen már akkor lehet bennük gyönyörködni, amikor a tél még vonakodik átadni helyét a tavasznak. A boglárkafélék közé tartozó téltemető eredetileg a páradús, üde talajú erdőket kedveli, jellemzően tehát a gyertyános-tölgyesekben fordul elő.
2008.01.30. 16:46
Arn Gréta két sima játszmában nyert Eva Dyrnberg ellen és ezzel a magyar női tenisz Fed Kupa-válogatott 1-0-ra vezet Dánia ellen az Euro-Afrikai Zóna I. csoportjának nyitó napján, a Syma Sport- és Rendezvényközpontban, Budapesten. A korábban német színekben versenyző 27 esztendős Arn nagyszerűen mutatkozott be a magyar alakulatban: az első szettben gyorsan 3:1-es vezetésre tett szert. Ellenfele ugyan kiegyenlített (3:3), ám ezt követően a magyar teniszező három gémet nyert. A folytatásban sem változott a kép: Arn 2:1-nél elnyerte ellenfele adogatását és ezt követően már csak arra vigyázott, hogy a sajátját hozza. Megtette, így a magyarok jutottak vezetéshez. A második egyesben Szávay Ágnes Karina Ildor Jacobsgaarddal mérkőzik.
2008.01.30. 16:13
Kihelyezett kormányülés kezdődött Gödön
Kihelyezett kormányülés kezdődött szerdán a Pest megyei Gödön - jelentette az MTI tudósítója a helyszínről. A távirati iroda információi szerint a többórásra tervezett kormányülésen többek között a miniszterek idei feladatairól, a kormány munkatervéről és a tavaszi törvényalkotási programról lesz szó. A külső helyszín arra is lehetőséget ad, hogy a résztvevők "kibeszéljék" az aktuális ügyeket és a formálódó új kormányzati politika részleteit - mondta korábban az MTI-nek az egyik kormánytag. A kormányülésről a tervek szerint csütörtökön adnak tájékoztatást.
2008.01.30. 16:05
Távbankrablókat füleltek le Svédországban
Távbankrablást akart végrehajtani egy héttagú banda Svédországban, de egy ügyintéző egyetlen mozdulattal keresztülhúzta a számításukat. A rablók az ügyben eljáró svéd ügyész szerdai tájékoztatása szerint egy közelebbről nem meghatározott "fejlett műszaki eszközt" helyeztek a banki alkalmazott asztala alá, s a készülék segítségével távolról át tudták venni az irányítást a számítógépe felett. Az alkalmazott azután vette észre az asztala alatt lévő idegen szerkezetet, hogy számítógépe megkezdett egy "több milliós" átutalási műveletet.
A demokrata párti John Edwards feladja harcát az elnökjelöltségért
John Edwards kiszáll az amerikai Demokrata Párt elnökjelöltségéért folytatott küzdelemből. A volt észak-karolinai szenátor, aki már 2004-ben is nekifutott az elnökjelöltségnek, szerdán New Orleansban közép-európai idő szerint este jelenti be döntését - közölte kampánystábjának a szóvivője. Edwards az utóbbi négy szövetségi államban tartott demokrata párti előválasztáson vereséget szenvedett a kezdetektől nagyobb eséllyel pályázó két vetélytársától, Hillary Rodham Clintontól és Barack Obamától.
2008.01.30. 15:55
Érett gazdag hölgyek fiatal pasikkal
Villámrandit szervez érett dúsgazdag hölgyek és fiatal férfiak számára egy amerikai magánvállalkozó New Yorkban, a cél: húsz pár összehozása. Az első villámrandi február 7-én lesz Manhattan egyik előkelő klubjában, de addig húsz gazdag hölgyet és húsz fiatal férfit választanak ki a jelentkezőkből. Mintegy ötezer férfi jelentkezett. A hölgyek esetében alapkövetelmény, hogy 35 évesnél idősebbek legyenek, évente legalább 500 ezer dollár jövedelmük legyen vagy 4 millió dollár likvid vagyonuk, végül pedig legyen válási papírjuk. A fiatal férfiaknál az alapkövetelmény a 35 év alatti életkor.
2008.01.30. 15:31
Tesz-Vesz műhely
A Déri Múzeum és a MODEM közös kreatív szakkört indít a művészetek és régi mesterségek iránt érdeklődő diákoknak és azoknak, akik szeretnek alkotni, vagy egyszerűen csak tele vannak mindig jobbnál jobb ötletekkel.
2008.01.30. 15:18
Tárki: továbbra is vezet az ellenzék a kormánykoalícióval szemben
A Tárki legújabb közvélemény-kutatása szerint továbbra is jelentős a különbség a két nagy párt között: a Fidesz támogatottsága a felnőtt lakosság körében 34 százalék, míg az MSZP támogatói tábora a teljes lakosság körében 13 százalék - olvasható az MTI-hez szerdán eljuttatott kutatásban. A biztos szavazó pártválasztókon belül a Fidesz támogatottsága jelenleg 67 százalékon áll, míg a szocialista párté ebben a hónapban 22 százalék - olvasható a január 7-e és 22-e között végzett, 1.000 ember megkérdezésén alapuló vizsgálatban. A pártválasztók körében a Fidesz 37 százalékponttal, míg a biztos szavazó pártválasztók körében 45 százalékponttal vezet az MSZP előtt.
2008.01.30. 15:15
Szabó Magda hat kötetét adja ki újra az Európa Könyvkiadó
A tavaly novemberben elhunyt Szabó Magda hat kötetét jelenteti meg februárban újra az Európa Könyvkiadó, amely az író 90. születésnapja alkalmából kezdte meg munkáinak új, keményfedeles kiadását - közölte a könyves műhely. A kiadó közlése szerint a Pilátus, a Régimódi történet, az Ókút, A csekei monológ, A pillanat, A szemlélők és Az a szép fényes nap című írások látnak napvilágot februárban. Az 1960-ban Budapesten és vidéken játszódó Pilátus című kötetben Szabó Magda egy elvált orvosnő és idős édesanyja tragikus történetét írja le, míg az önéletrajzi ihletésű Régimódi történet az ősök, a Gacsáry és a Jablonczay család életének egy szakaszát meséli el a XIX. század végének hiteles korrajzát festve meg.
2008.01.30. 14:17
Valamennyi magyarországi régiót elérte az influenzajárvány
2008.01.30. 13:55
A Visa-kártyabirtokosok 1,5 milliárd euróért vásároltak Magyarországon
A Visa-kártyabirtokosok 1,5 milliárd euró összegben vásároltak Magyarországon különböző kereskedőknél a 2007 szeptember végén zárult pénzügyi évben, ami 18 százalékkal több az előző pénzügyi évinél - mondta Jana Lvova, a Visa Europe Magyarországért felelős területi vezetője. A Magyarországon kibocsátott kártyák száma 7,4 százalékkal 2,8 millióra a tavalyi pénzügyi évben. Magyarországon Visa-kártyákkal átlagosan 34 euró összeget költöttek egy-egy vásárláskor a kártyatulajdonosok.
2008.01.30. 13:32
A SARS-vírus zsírtutajon keresztül jut be a sejtekbe
A SARS-vírus, az atípusos tüdőgyulladás kórokozója, amely öt évvel ezelőtt nyolcszáz emberi életet követelt, "zsírtutajon" jut át a sejtmembránon keresztül - jelentették be kínai tudósok. Ezek a lipidtutajok, azaz a zsírsavak képzik a sejtmembrán koleszterinben gazdag szekcióit. Mindig is vita tárgyát képezte, hogy hogyan jut be a SARS-vírus, és hogyan fertőzi meg a sejteket. Az ilyen részletek azért kulcsfontosságúak, mivel megmutathatják, hogy hogyan lehet megállítani a kórokozót.
2008.01.30. 13:13
Négyórás záróvita lesz az egészségbiztosításról
Az Országgyűlés február 11-ei első ülésnapján szavaz a visszaküldött egészségbiztosítási törvényjavaslatról, illetve a törvényt megerősítő, a Fidesz által kezdeményezett népszavazási indítványról - jelentette be Szili Katalin házelnök szerdán Budapesten, miután a tavaszi ülésszak legfontosabb kérdéseiről az öt parlamenti párt frakcióvezetőjével egyeztetett. Az egészségbiztosítási előterjesztés záróvitáját a napirend előtti felszólalások után, négyórás időkeretben, a részletes vita szabályai szerint folytatják le - közölte Szili Katalin. Hozzátette: ezt követően tárgyalnák a fideszes népszavazási kezdeményezést.
Pucér-air
Pucér légi járatot indít egy német utazási iroda nudista ügyfelei számára. A repülő Erfurtból indul egy balti-engeri üdülőhelyre, Usedomba - július 5-én. Ami persze még messze van, viszont már e hét péntektől lehet jelentkezi az útra. Összesen 55 utasnak van hely a viszonylag kisméretű repülőn. A személyzet - biztonsági megfontolásból - végig ruhában teljesíti szolgálatát, az utasok viszont amint beszálltak a gépbe, pucérra vetkezhetnek. Leszállás előtt viszont ismét fel kell öltözniük, mert nem nudista repülőtéren fognak landolni.
2008.01.30. 12:53
Az európai gazdaság alapjai egészségesek, de átláthatóság kell
Az európai gazdaság alapjai egészségesek, de nagyobb átláthatóságra van szükség a piacokon most tapasztalható ingadozások miatt - jelentette ki az Európai Unió négy vezető tagállamának kormányfője kedden, miután Londonban egyeztetett a kialakult helyzetről. A tárgyaláson az Európai Bizottság elnöke, a brit, a német, az olasz és a francia miniszterelnök vett részt.
2008.01.30. 12:40
Februártól elkezdi lakossági szolgáltatását az EMFESZ gázellátó
Februártól elkezdi lakossági szolgáltatását az Első Magyar Földgáz- és Energiakereskedelmi és Szolgáltató (EMFESZ) Kft., amely éves szinten a jelenlegi közüzemi gázdíjnál átlagosan 8 százalékkal alacsonyabb tarifát jelent - mondta el Góczi István, a társaság ügyvezető igazgatója, sajtótájékoztatón, szerdán Budapesten. Hozzátette: az ügyfelek továbbra is a korábbi hálózaton keresztül kapják a gázt, a gázórát sem kell lecserélni, elegendő csak a GAS.HU honlapon szerződést kötni, mint lakossági szabadpiaci fogyasztó. A Dmitro Firtas ukrán üzletember tulajdonában lévő Group DF (GDF) holdinghoz tartozó EMFESZ 2004 óta van jelen a magyar gázpiacon, és mintegy 20 százalékos piaci részesedést tudhat a magáénak a teljes magyar földgázforgalomból.
2008.01.30. 12:37
Éhségsztrájkot kezdett Mihail Hodorkovszkij, az egykori Yukos (Jukosz) olajbirodalom börtönben lévő tulajdonosa, de nem saját ügyében, hanem a konszern volt alelnökének Vaszilij Alekszanjannak az érdekében, aki HIV-fertőzött, nem utalják be szakkórházba és a börtönben sem kap megfelelő kezelést. Hodorkovszkij a honlapján megjelentek szerint azért kezdett éhségsztrájkba, mert nem tud dönteni a számára felmerülő dilemmában, amelyet így fogalmaz meg: megmentheti Alekszanjan életét, de ehhez olyan bűncselekményeket kell beismernie, amelyeket nem követett el, és beismerésével megpecsételi állítólagos tettestársai sorsát, vagy tovább várja, hogy független orosz bíróság elé kerüljön az ügye, de ezzel halálra ítéli Alekszanjant.
2008.01.30. 12:32
Peking 2008: Thorpe is a lángvivők között
Az ötszörös ötkarikás bajnok úszó, Ian Thorpe is ott lesz az olimpiai láng vivőinek sorában, amikor a fáklya - Görögországból útban a kínai fővárosba - április 24-én Canberrába érkezik. A versenyzéstől 2006 novemberében visszavonult klasszis mellett a nemes feladatban szerepet kapó 80 ausztrál sportkiválóság között említik a jelentések a távoli kontinens élő futólegendáját, az egykori világcsúcstartó Ron Clarke-ot, aki az 1956-os, melbourne-i olimpián fellobbantotta a lángot, továbbá a négy olimpián is járt maratonistát, Robert De Castellát.
2008.01.30. 12:00
A Fidesz felfüggesztetné az atomtemető-beruházást
A Bátaapátiban létesülő atomtemető-beruházás felfüggesztését szorgalmazza Illés Zoltán, a Fidesz környezetpolitikusa, mert szerinte a vájatok furása során előre nem látott, természetet és az emberi egészséget veszélyeztető vízbefolyásokkal szembesültek a kivitelezők. Erről a szakpolitikus sajtótájékoztatóján beszélt, hivatkozva az Orosz Föderáció Nukleáris Központjának jelentésére, amelyet a Paksi Atomerőmű meghívására tavaly nyáron a helyszínre érkező Szergej Uruszov projektmenedzser készített. Illés Zoltán hangoztatta: a jelentésben kifogásolt körülmények, a vízbetörésekről készített fotók alapján az állapítható meg, hogy a helyszín alkalmatlan a kis- és közepes aktivitású sugárzó hulladékok hosszú távú tárolására.
2008.01.30. 11:37
Szobrot emelnek Győrben Fehér Miklós emlékére
Győrött is szobrot állítanak Fehér Miklósnak, a Benfica és a magyar válogatott négy éve elhunyt labdarúgójának. A lisszaboni Luz Stadionban, a Benfica otthonában három évvel ezelőtt emeltek egy bronzszobrot a tehetséges csatár tiszteletére - aki 2004. január 25-én a Guimaraes elleni bajnoki mérkőzésen összeesett, majd a kórházba szállítást követően meghalt -, és néhány személyes tárgyát (mezét, cipőjét) őrzik a portugál klub múzeumában. Győrben évente három különböző alkalommal és helyszínen rendeznek Fehér Miklós-emléktornát, és a játékos nevét őrzi a Győri ETO sportkollégiuma is.
Kínát megbénítja a hó
Öt évtizede nem volt ilyen kemény tél Kínában. A szokatlanul erős havazás miatt káosz alakult ki az utakon. Több tartományban is akadozik a vasútforgalom. Mindez néhány nappal az ország legnagyobb ünnepe, a Kínai Holdújév előtt.
2008.01.30. 11:12
Harmadik járatát indítja Sármellékről a Ryanair
A tavaly indított londoni és frankfurti járata után március végétől Düsseldorfba is repül Sármellékről a Ryanair - jelentette be szerdán a légitársaság közép-európai értékesítési igazgatója a FlyBalaton repülőtéren. Tomasz Kulakowski elmondta: a Düsseldorftól 80 kilométerre nyugatra fekvő Weeze légikikötőjét hetente kétszer, szerdán és vasárnap lehet majd elérni a Balatonról március 30-a és október 22-e között. A járatokra szerdától ötezer forintnál olcsóbb teljes árú jegyeket lehet foglalni - tette hozzá.
2008.01.30. 11:02
Ecostat: stagnál az ingatlanpiac
Az Ecostat IngatlanBarométer 2007. évi összesített indexe 44,4 százalék, ez 0,5 százalékponttal marad el a 2006. évitől; az összesített érték azt mutatja, hogy 2007-hez képest az ingatlanpiac az idén is stagnálni fog - mondta Liskáné Pólya Lenke, az Ecostat Kormányzati Gazdaság- és Társadalom-stratégia Kutató Intézet kutatásvezetője sajtótájékoztatón szerdán Budapesten. Az Ecostat felmérése szerint tavaly folytatódott a strukturális átrendeződés, a lakásépítés és forgalmazás dinamikája mérséklődött, az infrastrukturális fejlesztések csak kismértékben bővültek. Az ingatlanbarométer index 2007 negyedik negyedévében 43,9 százalék, ez 0,3 százalékpontos csökkenés az előző negyedévi értékhez képest.
2008.01.30. 10:48
Várhidi kerete a szlovákok ellen
Egy héttel a Szlovákia elleni, limasszoli barátságos mérkőzés előtt Várhidi Péter, a magyar labdarúgó-válogatott szövetségi kapitánya kijelölte a Ciprusra utazó keretét. A küldöttségben három kapus és tizenhét mezőnyjátékos kapott helyet. A húsz utazó közül kettő - két kapus - tagja magyar klubcsapatnak, a többi mind idegenlégiós. A játékosok vasárnap délután találkoznak az MLSZ székházában (16.30 órától lesz lehetőségük az újságíróknak egyéni interjúk készítésére, 17 órakor hivatalos sajtótájékoztatóra kerül sor), s hétfőn utaznak Ciprusra, a szerdai mérkőzés színhelyére, ahol még három edzésre kerül sor.
2008.01.30. 10:04
Közelít a "csúcshoz" az iráni nukleáris program
Közelít a "csúcspontjához" az iráni nukleáris program, Irán nem fog meghajolni a program leállítására vonatkozó nyugati követelések előtt - jelentette ki szerdán az iráni államfő. - Tévednek a nyugati hatalmak, ha azt hiszik, hogy az iráni nemzet meghátrál - mondta Mahmúd Ahmadinezsád Busherből közvetített televíziós beszédében. A városban található az ország egyik nukleáris létesítménye. "Haladunk a csúcs felé a nukleáris programban" - tette hozzá.
2008.01.30. 09:55
Megnyílt a magyar Carl Lutz-tárlat az ENSZ New York-i székházában
A második világháborúban zsidókat mentő svájci diplomata, Carl Lutz életét bemutató fotódokumentációs tárlatot, a nevét viselő magyar alapítvány kiállítását kedden hivatalosan megnyitották az ENSZ New York-i székházában. A Carl Lutz és a legendás budapesti Üvegház című kiállítást a holokauszt áldozatainak nemzetközi emléknapja alkalmából rendezték meg. Az ENSZ-székház földszinti csarnokában - ahol az eddigi ENSZ-főtitkárok képei is láthatók - a magyar tárlat mellett megnyílt egy másik, a jeruzsálemi Jad Vasem intézet fotóiból álló kiállítás is, amely a holokauszt idején zsidókat mentő muszlim albánok előtt tiszteleg.
2008.01.30. 09:50
FAZ: Szorult helyzetben a magyar kormányfő
A süllyedő hajón? címmel, Szorult helyzetben Gyurcsány magyar kormányfő alcímmel közölt cikket szerdán a Frankfurter Allgemeine Zeitung (FAZ). Elemzésének bevezetőjében a német konzervatív újság bécsi tudósítója, Reinhard Olt kiemelte: a magyar miniszterelnöknek a jelek szerint nincs szerencséje. Nem csupán azért, mert legközelebbi munkatársai elhagyják őt. Még több gondot okoz az egyik elődje, Orbán Viktor vezette polgári szövetség, a Fidesz által kezdeményezett referendum, amely az Új Magyarország nevet viselő kormányzati reformprogram lényeges részei ellen irányul. Politikai megfigyelők szinte kivétel nélkül azok elutasításával számolnak.
2008.01.30. 09:46
7,7 százalék a munkanélküliségi ráta
A munkanélküliségi ráta 7,7 százalék volt 2007 október-decemberben, 0,2 százalékpontal magasabb, mint 2006 azonos időszakában, 2007 egészében 7,4 százalék, 0,1 százalékponttal alacsonyabb, mint 2006-ban - közölte a Központi Statisztikai Hivatal (KSH) szerdán. A foglalkoztatottak száma az október-decemberi időszakban 3,909 millió volt, a munkanélkülieké 328 ezer. A foglalkoztatottak száma 44 ezer, a munkanélkülieké 8 ezerrel több, mint egy éve. A tavaly szeptember-novemberi időszakban a foglalkoztatottak száma 3 millió 922 ezer, a munkanélkülieké 316 ezer fő, a munkanélküliségi ráta 7,5 százalék volt.
2008.01.30. 09:24
0,2 százalékkal nőttek az ipari termelői árak
Az ipari termelői árak 2007. decemberben az előző hónaphoz képest 0,4 százalékkal, a 2006. decemberihez képest 1,6 százalékkal emelkedtek, 2007 egészében 0,2 százalékkal nőttek az előző évhez viszonyítva - közölte a Központi Statisztikai Hivatal szerdán. Az ipar belföldi értékesítési árai 2007. decemberben az előző hónaphoz képest 0,6 százalékkal, a 2006. decemberivel összehasonlítva 6,2 százalékkal emelkedtek. Az ipari termelői árak 2007. novemberben az előző hónaphoz viszonyítva 0,7 százalékkal, 2006. novemberhez képest 0,4 százalékkal emelkedtek.
2008.01.30. 09:21
Heidi Klum legnagyobb ajándéka
Heidi Klum inkább játékokra adja ki a pénzét, mint a drága ruhákra. Mindig visz valamilyen ajándékot a külföldi útjairól a csemetéknek.
2008.01.30. 08:59
Első fokon felmentették Budaházy Györgyöt
Felmentette az alkotmányos rend erőszakos megváltoztatásának előkészülete miatt emelt vád alól Budaházy Györgyöt a Fővárosi Bíróság (FB) szerdán kihirdetett elsőfokú, nem jogerős ítéletében. A 2002 nyári hídfoglaláskor ismertté vált férfi ellen a 2006 őszi fővárosi zavargások utáni hónapokban, jobbára a kuruc.info internetes portálon közzétett 13 írása miatt indult büntetőeljárás. Az ügyész az előző tárgyaláson felfüggesztett szabadságvesztést, az ügyvéd felmentést kért. A Btk. vádbeli paragrafusát Budaházy ügyvédje szerint magyar bíróságok nem alkalmazták a rendszerváltás óta.
2008.01.30. 08:55
A republikánusoknál John McCain, a demokratáknál pedig Hillary Clinton győzött a Floridában kedden tartott előválasztáson, míg a nagy vesztesnek Rudy Giuliani volt New York-i polgármester bizonyult, aki valószínűleg kiszáll az elnökjelöltség megszerzéséért folyó küzdelemből. Hillary jelentős előnnyel utasította maga mögé legfőbb riválisát, Barack Obamát, ám a diadalnak csak jelképes jelentősége van. A párt országos vezetősége ugyanis úgy döntött, hogy nem veszik figyelembe venni az állam küldötteinek szavazatait a nyári elnökjelölő konvención, büntetésül azért, mert a floridai demokraták az országos vezetőség beleegyezése nélkül az eredetileg tervezettnél korábbi időpontra helyezték a szavazást.
2008.01.30. 08:15
Megkezdődött a 39. Magyar Filmszemle; a megnyitó ünnepségen kitüntetéseket adtak át, majd filmrészleteket vetítettek a mustrán látható alkotásokból kedden este Budapesten, a Millenáris Teátrumban.A filmszemlét Grunwalsky Ferenc, a Magyar Mozgókép Közalapítvány elnöke, Herendi Gábor, a szemletanács elnöke, és Manherz Károly, az Oktatási és Kulturális Minisztérium szakállamtitkára nyitotta meg. A megnyitón bemutatták a mustra legfőbb elismerését, az újonnan alapított Arany Orsó díjat. Az ez évi versenyprogramban 103 alkotás - 18 játékfilm, 33 dokumentumfilm, 3 kreatív dokumentum-játékfilm, 36 kísérleti és kisjátékfilm, 13 tudományos és ismeretterjesztő film - szerepel.
2008.01.30. 08:11
Felmentette a szabadkai bíróság Papp Edinát és férjét
Több mint kilencórás tárgyalást követően kedden késő este felmentette a Szabadkai Kerületi Bíróság Papp Edinát és férjét, Bogos Attilát a kábítószerrel visszaélés vádja alól. Az ítélet szerint nem követték el a kábítószerrel visszaélés bűncselekményét, amellyel az ügyészség vádolta őket. A házaspár gépkocsijában 2007. november 13-án a horgosi határátkelőhelyen 80 darab exstasy tablettát és 5,2 gramm amfetamint találtak. A bíróság szerint nem bizonyítható, hogy tudtak arról, hogy a drog a kocsijukban van. A bíróság döntött a házaspár előzetes letartoztatásának megszüntetéséről és szabadlábra helyezte a több mint két hónapja a szabadkai börtönben raboskodó férfit és nőt, akik el is hagyhatták Szerbia területét.
2008.01.30. 07:55
Az idén legalább öt új McCafé nyílik Magyarországon
A McDonald's gyorsétterem lánc 2008-ban legalább 5 új McCafé megnyitását tervezi Magyarországon - tájékoztatta a multinacionális vállalkozás magyar érdekeltsége az MTI-t. A McDonald's Magyarországi Étterem Hálózat Kft.-nél arra számítnak, hogy a kávézók forgalmának növekedése az idén a tavalyi 25 százalékos növekedést is meghaladja majd. Az elmúlt 5 évben 22 McCafé-t alakítottak ki a magyar McDonald's éttermekben országszerte. Tavaly nyílt meg első önálló McCafé egysége az Aréna Plázában. Azokban az éttermekben, ahol kávézó is működik, tavaly a vendégforgalom 12 százalékát adták a kávéra, süteményre betérők. Az elmúlt 5 évben közel 3 millió csésze kávét fogyasztottak el a McCafé vendégei.
2008.01.30. 07:50
Az amerikai képviselőház jóváhagyta a gazdaságélénkítő csomagot
Az amerikai képviselőház jóváhagyta kedden a gazdaság élénkítését célzó csomagot, amely elsősorban a középosztály megsegítésére épít. A 385-35 szavazati aránnyal elfogadott program alapján 146 milliárd dollárt osztanak vissza lakossági adó-visszatérítés, üzleti beruházásokat segítő adókönnyítések, átmeneti adóhitelezés, illetve egyéb ösztönző kormánykiadások formájában. A magánszemélyek összesen mintegy 100 milliárd dollárt kapnak, a vállalkozásokat pedig közel 50 milliárd dollár értékben segítik fiskális intézkedésekkel.
Hamisítatlan orosz vodka Vietnamból
A vietnamiak hamarosan hamisítatlan orosz vodkát ihatnak, hála egy épülő hazai szeszgyárnak. Az egyik orosz vodkagyártó 25 millió dolláros (csaknem 4,5 milliárd forint) beruházással új üzemet hoz létre a távol-keleti országban, évi 20 millió literes vodkagyártó kapacitással. Keresletben aligha lesz hiány, mivel a vietnamiak, akik korábban leginkább sört és rizspálinkát fogyasztottak, az utóbbi néhány évtizedben olyannyira rákaptak a vodkára, hogy az orosz szeszipari termék nélkül ma már elképzelhetetlen bármilyen családi vagy hivatalos ünnepség. A vietnamiak tudatában egybeforrt a vodka és az orosz fogalma. Így bármilyen vodkát fogyasztottak, azt automatikusan orosznak vélték, bárhonnan is származott az itóka.
2008.01.30. 07:25
109 évesen kapta első útlevelét egy macedón nő
Csoda, hogy megérte: 109 évesen kapta meg élete első útlevelét egy matróna Macedóniában, de több mint 20 évnyi várakozás után. A hatóság azzal magyarázza igencsak lassú ügyintézését, hogy nagyon nehéz volt ellenőrizni a néni életkorát. A matróna 1898. február 7-én született Stip városában, és akkortájt még nem adtak születési anyakönyvi kivonatot az újszülöttekhez, a helyi hatóság meg elvesztette a maga feljegyzését. Amikor aztán a hölgy bő húsz éve - amikor még 90 se volt - beadta útlevélkérelmét, a hatóság részéről azt mondták neki, hogy meg kell találniuk születése dokumentumát. Az okmányiroda azt tervezi, hogy éppen 110. születésnapjára lepi meg a nénit az útlevéllel.
Változhat a parlament ülésezési rendje
Változhat a parlament ülésezési rendje: a jövőben hétfő és kedd helyett kedden és szerdán lennének a plenáris ülések, a kérdés csak az, hogy mikortól - tudta meg az MTI több forrásból. A távirati iroda információi szerint a frakciók nem utasítják el azt a szocialista kezdeményezést, hogy változzon a parlament ülésezési rendje, de a végső döntést majd házbizottság mondja ki. Az elmúlt napokban a házelnök erről is egyeztetett külön-külön a frakcióvezetőkkel. Az MTI úgy tudja, az SZDSZ és az MDF elfogadná a változást, a Fidesz azonban csak akkor támogatná az elképzelést, ha nem a tavaszi, hanem a következő, őszi ülésszaktól vezetnék be.

References: bíróság 
 Bíróság 
 bíróság 
 Bíróság 
 bíróság 
 bíróság